Nyeste Skilderie af Kiøbenhavn, 1820-09-09
Det har været Forfatteren af det i Skilderiet, No. 66 indførte Stykke: "Om Korntørring og Kornhandel i Danmark, umueligt at have Kundskab om Kornbehandlingen i ethvert enkelt Udskibningsted, i Særdeleshed i de sidste Aar. Han glæder sig derfor ved den Efterretning, som Mariboe Avis af 22 f. M. indeholder, der giver ham Anledning til følgende bemærkninger. At forrige Aars Afgrøde ei blev søgt af Fremmede, gjør det til en Velfærdssag for Kornhandelen, at behandle Kornvarene, før de paa egen Regning afsendes, saaledes, at de ere sunde og gode ved Udskibningen; men er dette ogsaa iagttaget med de Kornvare, som kunne være udførte i fremmede Skibe, Det er over 25 Aar siden, at Kornvindharperne indførtes blandt Agerdyrkerne; men naar indførtes de blandt Kornhandlerne? Endog blandt Lollænderne synes det først at være skeet i denne Sommer. At Stykket i Skilderiets No. 66 ei gjør Forskiel imellem directe og indtrette Handelser, fordi begge Deele, efter Forfatterens Formening, bør behandles med lige Redelighed, og han tør forsikkre at have kjendt den danske Handels Aand endog fra den Americanske Krig, hvorefter i Sommeren 1783 mere end 20 danske Landninger paa Cap Francais bleve kastede i Søen, og hvor Danmarks Handel stod i den Credit, at ingen Fierding Smør, Meel &c. blev kjøbt, uden at blive aabnet i begge Ender og omhyggelig undersøgt. Forstand og Sagkundskab har ofte maattet vige for Vindesyge og Ligegyldighed; endog i de senere Aar, da Byg solgtes for og under en Specie Tønden, vare mange Ladninger bedærvede, skjøndt Priserne meget vel tillode Afharpning og omhyggelig Rensning for Afsenderen. At det ei vil være overflødigt, men endog nødvendigt at lægge Tvang paa Kornhandlerne, i Henseende til, at intet uden reent og velafharpet Sæd udføres, troer Forf. endog at burde paastaae, og naar enhver udfører det saaledes, er det jo ingen Tvang; det er kun de Uredelige, som kunne kalde det saaledes. Danmark kan for nærværende Tid ansees som een Familie, der ved Omstændighederne har mistet Velstand, Formue, ja Mange det Nødvendigt, for at kunne bestaae, og skulde det da være Familiefaderen uformeent, end sige urigtigt af ham, at paasee, at det eneste Middel, der haves til fremtidigt Erhverv for Familien, blev benyttet af enhver, som det burde, til fælles Vel, Lados vise den samme Omhyggelighed for Behandlingen af vore Kornvarer, som England for dets Manufacturer, og Følgen vil blive den samme for os, som det er for dem, Afsætning overalt, hvor det behøves. Forfatteren vover det Ønske, at det maatte offentliggjøres, hvor lang Tid en Kornladning har lagt i Skibet, som i Sommer fra Lolland blev udskibet til Holland eller Engelland, og ved Udskibningen var sund og god, da det vilde oplyse hans Formening om Unødvendigheden af Korn tørring. Maatte dette skee for Fremtiden, naar en Landning havde lagt usædvanlig længe i Skibet, vilde det vist være saavel til Ære, som fordeel for Afsenderen. At Kornhandlerne ei, som det synes, ønske at modtage Kornet efter Vægt, kan have sin Grund i den Maade, hvorpaa Bonden maaler, og er ogsaa ligegyldigt for Staten, naar de kun udskibes efter samme Maal for ham i Østersøen, og lige saa vel behandlede Vare, som der. Maatte dette Aars rige Afgrøde dog velsignes med Udførsel, og Rigets samtlige Korn handlere følge Lollændernes prisværdige Exempel i denne Sommer, da tør man paastaae, at Danmarks Kornhandel, baade directe og indirecte, vil fremskyndes i den Grad, at vi i de følgende Aar ville faae betydelige Bestillinger; thi det er aldeles usandsynligt, at Holland, Engelland eller Norge skulde hente Kornvare fra Østersøen, naar de kunne faae dem lige saa gode i det langt nærmere Danmark, som de skulle seille lige forbi. Men hvilke ere de danske Kornhandlere, som ere forsynede med Oplag, eller som strax efter Høsten slutte Handel i Landet, Forfatteren kjender ingen. Jkkun naar Bestillinger ere indløbne, skee Opkjøb, og da haves stundom ingen Tid til den fornødne Rensning og Udluftning. Naar Kjøbenhavns Magaziner langs Strømmen ere forsynede med Oplag af alle Slags Kornvare, da vil Kornhandelen tiltage jevnsides med Redelighed.